
Размиват ли се границите 
между езиковите нагласи в града и селото? 


Обект, предмет и хипотези 


Процесите на урбанизация и глобализация, като най-типични за съвре- 
менното общество (преди днешната ситуация на световна пандемия), поставят 
пред лингвистите, изучаващи връзката между обществото и езика, задачата 
да изследват не само интензивността на интернационализацията на днеш- 
ните модерни езици, породена от глобализацията, но и общото и различното 
между нагласите на жителите на градовете и на селата към този процес. 

Глобализацията, разбирана като „роцес (или мрежа от процеси) 
на трансформация в пространствената организация на социалните 
отношения и финансовите операции (транзакции) |-..|, водещ до създа- 
ването на трансконтинентални или междурегионални потоци и мрежи 
на дейност, взаимодействие и упражняване на властта. (Не ега!., 1999, 
с. 16), несъмнено е основният фактор, от който днес зависи динамиката 
на езиковите контакти. Тъкмо тези контакти са средата, в която въз- 
никват и се разпространяват интернационализмите. Споделяме виж- 
дането, че днес „динамиката на българския език, както и на другите 
славянски езици се определя в значителна степен от тенденцията към 
интернационализация. От една страна, тя се изразява в увеличаване 
на интернационалните елементи в езика, а от друга страна - в пови- 
шаване на тяхната функционална натовареност“ (Благоева 8 Колков- 
ска, 2013, с. 281). Ще добавим, че значимостта на този процес може да се 
разглежда не само количествено - т.е. като попълване на книжовния 
лексикон с интернационални елементи, редица от които разширяват 
своя регистров обхват. Не по-малко важно според нас е и описанието 
на качествените параметри на интернационализацията. От позицията 
на социолингвистиката това означава да се изследва социално-демо- 
графската детерминираност на появата и установяването на интерна- 
ционализмите в речевата продукция (писмена и устна) на различните 
социални групи в разнообразни комуникативни ситуации. В рамките 
на социалната психология на езика, от друга страна, качествениият 
обхват на интернационализацията предполага да се проучват езиковите 
нагласи към навлизащата чужда лексика както на езиковата общност 
като цяло, така и на различни демографски групи. 

Тези разсъждения ни насочиха към обекта на изследването - навли- 
защите днес в съвременния български език чужди думи, основната част 
от които са интернационализми от английски език, придобил статута 
на Пприа Еапса на съвременния свят. Интернационализацията на днеш- 
ните книжовни езици е феномен, проблематизиращ границите между 
свое и чуждо в езика. Тя е показателна и за степента на проницаемост 
на един език на влияния от други езици. Наблюдението, че интерна- 
ционализацията „води до налагане на чужди, главно английски наз- 
вания и особено термини в деловия, научния и публицистичния стил“ 
(Крумова-Цветкова, 2013, с. 98), е значимо за настоящото изследване. 
Смятаме, че текстовете от тези стилове имат нееднакво разпростра- 

нение сред членовете на езиковата общност, живеещи в различни по 
големина населени места. 

По традиция в българското езикознание, а оттам и в образованието 
(в обучението по български език) заетата лексика се разпределя на базата 
на прескриптивния подход към книжовния език в две категории - заемки 
и чуждици. В основата на това обособяване несъмнено е разграничава- 
щата символна функция на книжовния език. Като инструмент за под- 
държането й се залага на подсилването на нагласата езикова лоялност. 
То се осъществява чрез формиране на негативно отношение у членовете на 
езиковата общност към чуждиците, макар че, както признава Л. Андрей- 
чин: „точно разграничение между заемки и чуждици в много случаи 
е трудно да се направи“ (Андрейчин, 1986). 

Във връзка с това ще направим и едно важно терминологично 
уточнение, а именно, че като чуждици в това изследване ще означаваме 
новонавлезлите и навлизащите в българския книжовен език англицизми 
с характер на интернационализми. 

Конкретният предмет на това изследване са езиковите нагласи на 
българите от различни по големина населени места към процесите на 
интернационализация. Интересува ни каква според българите е степента 
на проницаемост на българския език за влияния от други езици според 
типа населено място, в което живеят. Така можем да установим има ли 
разлика в езиковите нагласи на българите от различни по големина насе- 
лени места към чуждиците изобщо и към степента, в която анкетираните 
смятат, че българският език е податлив за чуждоезикови въздействия. 
Така ще дадем отговор на въпроса дали се размиват границите между 
езиковите нагласи в града и селото спрямо процеса на засилена интер- 
национализация на книжовния език, породен от глобализацията. 

Нашите изследователски хипотези са две. Първата е, че езиковите 
нагласи на днешните българи към процеса на интернационализация на 
лексиката ще варират в зависимост от типа населено място на респон- 
дентите. Очакваме при това жителите на селата да споделят мнението 
за висока степен на проницаемост на българския език към чужди вли- 
яния, тъй като за тях новите чужди думи са много по-ярки, контрастни 
(салиентни) на фона на ежедневната им комуникация. 

Т.е. очакваме, че резултатите от процеса на урбанизация в България, 
започнал от Освобождението (1878 г.) и продължаващ до днес, ще окажат 
значимо влияние върху мненията на респондентите. 

По данни на Националния статистически институт" и на Европейския 
съюз? (Вшвапа, 2019) при последното официално преброяване на насе- 
лението и жилищния фонд през 2011 г. съотношението между градско 
и селско население в България е почти 3:1 в полза на жителите на градо- 
вете. Тенденцията за увеличаване на градското население за сметка на 
живеещите в селата (вж. Граф. 1) остава трайна и до момента. 





Население в градовете и селата 

6 000 000 
5 500 000 -Ф--В градовете 
5 000 000 
4 500 000 
4000 000 
3 500 000 
3 000 000 
2500 000 
2 000 000 
1500 000 
1000 000 
500 000 
0 
ее Ре Ре Ре е еее? 






с-Ф->В селата 


Години на преброявания 











Графика 1. Динамика на населението на България в градовете и селата за 
периода 1887 - 2019 г. 


Намаляващият дял на живеещите в селата днес има и важна качествена 
особеност. В селата живеят основно по-възрастни хора, т.е. главно неактивните 
на трудовия пазар. Средната възраст на населението в селата (45.5 години) 
ес 5.2 години по-висока от тази в градовете (40.3 години) (вж. ВШвата, 2019). 

Тези резултати от процеса на урбанизация в България са предпоставка 
да бъде издигната втората хипотеза в изследването ни. Тя е, че новата 





г Вж. Национален статистически институт <Ъ!рв:/Лп боза! .п581Бе/ поза /расез/ 
тодше Ех 2-4>. 

? Вж. ВшШрапа Бр: Население: демографска ситуация, езици, религии <Брв:// 
еасеа.ес.ептора.еш/паПопа!-роПстез/епгуфсе/Бшрапа/роршаНоп-деторгар 1с-зйпаНоп- 
Гаприарез-апд-геПР1опз Бе>. 

интернационална лексика ще намира по-добър прием сред жителите на 
градовете. Основание за това предположението е различната възрастова 
структура на населението в градовете и селата. По-ниската средна въз- 
раст на градското население предполага по-висока степен активност на 
пазара на труда. Затова очакваме българите от градовете да използват 
по-активно текстове от деловия, научния и публицистичния СТИЛ, КОИТО 
са обичайната текстова среда на новите интернационализми. И обратно: 
очакваме жителите на селата по-рядко да използват текстове от посоче- 
ните стилове. Това означава, че новата чужда лексика няма да е активна 
(а често нито дажеи пасивна) част от речниковия запас на жителите на 
селата. Затова очакваме „срещите“ с новите интернационализми в общу- 
ването (най-вече чрез посредничеството на медиите) да бъде оценявано 
негативно в по-висока степен от жителите на селата. 

Тези наши хипотези по-нататък се проверяват с анализи на емпи- 
рични данни от национално представително изследване на езиковите 
нагласи от 2017 г. 

В анализите ни оценките за проницаемостта на българския език на 
чуждоезикови влияния и за допустимостта на чуждиците се обвързват 
с представеността на различни езикови нагласи: езикова лоялност, гор- 
дост и желание за участие (вж. подробно у Сагуш, 1993). 


Емпирични данни и анализи 


Емпиричните данни, с които работим, са от първото в България 
национално анкетно проучване на езиковите нагласи към писмения 
български книжовен език, проведено през юли 2017 г. сред 1000 пъл- 
нолетни респонденти?. Анкетата е представителна по признаците пол, 





2 Социологическото проучване на езиковите нагласи е осъществено в рамките на 
проекта „Изследване на обществените нагласи и ценностните ориентации към съвре- 
менния българския книжовен език като фактор при кодификацията на нормите му“, 
осъществен със средства от Фонд „Научни изследвания“. Резултатите от проекта са 
представени в труда „Езиковите нагласи на днешните българи“. Т. 1 „Езикови нагласи“ 
езиково поведение и кодификацията на книжовните норми (сп. Александрова, 2019) 
и Т.2 „Езикови нагласи - мотивация и оценки за спазването на книжовните норми“ 
(сп. Благоева, 2019). 

местоживеене и възраст. Приложена е тристепенна гнездова извадка 
с вероятности, пропорционални на размера на общината. За извадкова 
рамка е използван модифициран картографски метод (по Лесли Киш). 
Приложен е методът на полустандартизирано Васе-го-Васе интервю по 
домовете на респондентите. 

Анализираме резултатите от два въпроса в анкетата“. Първият 
е свързан с оценката на жителите на различни по големина населени 
места за степента на податливост на българския книжовен език на 
влияния от други езици. С втория въпрос се изследват оценките на 
анкетираните за отражението на процесите на интернационализа- 
ция върху развитието на българския книжовен език. Двата въпроса 
имат допирни точки, тъй като в общия случай неспециалистите по 
лингвистика (каквито са и нашите респонденти) обвързват степента 
на податливост на чуждоезикови влияния най-вече с навлизането на 
нови чужди думи в езика ни. 


Анализ на податливостта на българския 
книжовен език на чужди влияния 


Единият от въпросите от анкетата изисква да се оцени по 10-степенна 
скала податливостта на българския език на влияния от чужди езици. 
Въпросът е семантично диференциален (т.е. между две противоположни 
мнения е разграфена скала, от която анкетираният избира своята числова 
оценка). Избраната 10-степенна скала дава детайлна информация за раз- 
личията между оценките на респондентите. Ето и самия въпрос според 
реда и формулировката му в анкетната карта: 


5. Какви оценки бихте дали за българския книжовен език по скала от 1 до 10? 
Б. Неподатлив на влияния от други езици - податлив на влияния от други езици 












































Неподатлив 1 2 3 4 5 6 7 8 9110 Податлив 





Граф. 2 представя разпределението на оценките за неподатливост : подат- 
ливост на българския книжовен език днес на чуждоезикови влияния. Като 
цяло по-често избирани са оценките от 5 нагоре. Т.е. българският книжовен 





4 Пълният текст на анкетата е достъпен на БИр://ммги.Ба сага те? К.еш/р-2019-Хо1 
/РЕПО?НЕМТЕ-1-2019.р4Е (Александрова, 2019). 

език днес се оценява от носителите му като по-скоро податлив на влияния 
от други езици. 

Нека сега разделим скалата на две. Оценките от | до 5 ще обвържем 
с признака неподатливост, а от 6 до 10 - с признака податливост. В сег- 
мента при характеристиката неподатливост на езика на чужди влияния 
с най-висока степен по скалата | ясно личи, че по-често са избирани 
отговори за най-ниската степен на неподатливост (т.е. 5). Сегментът за 
податливост на езика на чужди влияния привлича по-голямата част от 
анкетираните. В него най-често избирана по скалата е оценка 8. 

Средната оценка за степента на податливост на българския книжовен 
език на чужди влияния е 6,52, т.е. тя е в границите на податливостта 
(макар и в ниските й нива). 








Оценки за неподатливост : податливост на 
българския език на влияния от други езици 

Графика 2. Оценки за степента на неподатливост : податливост на българския 
език на влияния от други езици 


Средната оценка може да се детайлизира, като се отделят оценките от 
двата екстремума (от | до 3 вкл. и съответно от 8 до 10 вкл.) от средната 
част на скалата (от 4 до 7 вкл.). 

Така се оформят три нови групи оценки за езика спрямо прони- 
цаемостта му на чужди влияния: неподатлив (с оценки | - 3), умерено 

податлив (с оценки 4 - 7) и силно податлив (с оценки 8 - 10). При тази 
нова 3-степенна скала средната оценка от 6,52 попада в рамките на уме- 
рената податливост на днешния български книжовен език на чуждо- 
езикови влияния. 

Данните на Граф. 3 сочат, че процентът отговори за умерена податли- 
вост е най-висок - 47,490, но много близо до него са отговорите за силна 
податливост - 40,490 от анкетираните. Оценките за силна податливост 
са значително по-често избирани от оценките за неподатливост - само 
12,290 от респондентите са ги споделили. 

Като цяло почти 9/10 от българите днес смятат книжовния ни език 
за поддаващ се умерено и силно на влияния от други езици. 





Оценки за 3 степени на неподатливост : податливост на 
чуждоезикови влияния (в проценти) 


50 47.,4 


15 12,2 


10 7 
7 


Неподатлив (1, 2, 3) Умерено податлив (4, 5, 6,7) Силно податлив (8, 9, 10) 

















Графика 3. Оценки за 3 обобщени степени на неподатливост:податливост на 
българския книжовен език на влияния от други езици 


Какво означава това: Най-напред, че като цяло днешните българи 
отчитат интуитивно интернационализацията на книжовната лексика 
като факт. Концентрацията на оценките около мнението за умерена 
податливост може да се тълкува като неутрална езикова нагласа към 
динамиката на процесите в лексиката. 

Чувствителността на респондентите към податливостта на езика ни 
към чужди влияния, изразена в числовите им оценки, можем да съот- 
несем с представеността на две езикови нагласи: желание за участие 
и езикова лоялност. 

Средната оценка за умерена податливост свидетелства, че като цяло 
езиковата ни общност споделя най-вече нагласата желание за участие, 
която е индикатор на символната функция за участие на книжовния език. 
В дефиницията на П. Гарвин тази функция означава осигурена от кни- 
жовния език възможност на езиковата общност „да участва пълноценно 
чрез собствения си език в развитието на всички аспекти на съвременния 
живот |-..|, без да се налага да прибягва до друг език. (Сагуш, 1993, с. 51). 
Споделянето на тази нагласа от повечето българи е двигател на езикова 
промяна, изразяваща се при интернационализацията не само в попълва- 
нето на лексикона, но в активизирането на словообразувателни процеси 
в езика приемник, типични за езика донор. Такъв е напр. процесът на 
конверсия, свойствен на английски и нетипичен за български. 

Въвеждането на интернационализмите в езика чрез задължителната 
им адаптация в съответствие със структурните особености на книжов- 
ния език съдейства за разширяването на нагласата желание за участие. 
„Одомашняването“ на интернационализмите чрез посредничеството на 
кодификацията въвежда в езика единици за означаване основно на нови 
реалии и така поддържа книжовния език като пълноценен инструмент 
за участие в съвременния глобален свят. Тъкмо затова и според нас мно- 
зинството от респондентите оценяват езика ни като умерено податлив 
на чужди влияния. 

Значителният дял на оценките за силна податливост на езика на чужди 
влияния (40,490 от всички респонденти) дава основание да се предположи, 
че споделящите това мнение се отнасят по-скоро негативно към интерна- 
ционализацията и вероятно очакват намеса от страна на езиковедите да 
контролират процеса на навлизане на нови интернационализми в посока 
на недопускането им в книжовната норма, а не толкова на адаптирането 
им към системно-структурните особености на стандарта. Това значи, че 
тези анкетирани споделят нагласата езикова лоялност - и то в емоцио- 
налния й аспект (вж. повече за нагласата езикова лоялност като конти- 
нууму Сагуш, 1993, сс. 49-51). За тези българи книжовният език е преди 
всичко национално богатство и „високо ценена част от националното 
наследство“ (Сагуш, 1993, с. 49). Споделяната от висок дял анкетирани 
нагласа езикова лоялност е индикатор за ясно изразената представеност 
на разграничаващата символна функция на книжовния ни език. Двете 
прояви на символната функция (разграничаваща, демонстрирана чрез 
нагласата езикова лоялност и за участие - чрез нагласата желание за 

участие) не би трябвало обаче да се разглеждат като конфликтни в слу- 
чаите на високо развит книжовен език като днешния български. Тези 
две функции, както показват емпиричните данни, съжителстват и вза- 
имно се подкрепят. 


Анализ на податливостта на българския книжовен език 
на чужди влияния според фактора местоживеене 


Анализът на социодемографската детерминираност на отговорите за 
податливостта на чужди влияния на днешния български книжовен език 
дава отговор на въпроса има ли разлика в езиковите нагласи на бълга- 
рите от града и селото. Прилагането на хи-квадрат анализа доказа, че има 
връзка между оценките за податливост на чужди влияния - като приз- 
нак резултат (зависима променлива), и няколко социално-демографски 
характеристики на респондентите като признаци фактори (независими 
променливи) - вж. Таблица 1. Коефициентът р (равнище на значимост) 
показва има ли статистически значима връзка между признака резул- 
тат и признаците фактори (при р, по-малко от риска за грешка а - 0,05), 
е налице такава връзка. Показател за силата на връзката е коефициентът 
на Крамер” (К на Таблица 1). 

Признакът фактор местоживеене е с относително най-висока стойност 
на К - 0,157 сред всички признаци фактори с доказана връзка - такива 
освен местоживеенето са образованието (на респондента, на бащата 
и на майката на респондента) и жизненият стандарт. 

Факторът местоживеене е значим за настоящото изследване, тъй като 
той има равнища столица, областен и необластен град, село. Те дават 
възможност да верифицираме хипотезата за различията между езико- 
вите нагласи на жителите на града и селото за степен на проницаемост 
на българския език на чуждоезикови влияния. 

Ще съпоставим обобщените оценки (за слаба, умерена и силна подат- 
ливост) в четирите групи по местоживеене. Така ще можем да просле- 
дим в какво се изразява връзката между местоживеенето и оценките за 
неподатливост : податливост. 





? Тук се прилага следната скала за сила на връзките: К<0,150 - слаба (незначи- 
телна), 0,151<К< 0,200 - средна, 0,201<К< 0,250 - умерена, 0,251<К< 0,300 - умерено 
силна, 0,301<К< 0,350 - силна, 0,351<К< 0,400 - много силна, К< 0,400 - изключи- 
телно силна. 

Граф. 4 сочи, че ив четирите групи анкетирани според местоживе- 
енето им преобладават оценките за умерена податливост на днешния 
български книжовен език на чужди влияния. Стойностите им варират 
между 56,400 за столицата и 43,400 за селата (там обаче оценките за уме- 
рена и за силна податливост са почти еднакви - 43,400 и 43,390). Затова 
с основание може да противопоставим столичани на жителите на остана- 
лите населени места в България. Според данните столичани в най-ниска 
степен споделят мнението за неподатливост на днешния български 
книжовен език на чужди влияния - едва 200 срещу средно 1490 в оста- 
налите населени места. В същото време софиянци най-често оценяват 
езика като умерено податлив на чужди влияния (54,690). 

Най-вероятната причина е, че жителите на София най-отчетливо усе- 
щат проявите на глобализацията и на свързаната с нея интернационали- 
зация на книжовната лексика. Необходимо е да изтъкнем и най-важните 
обществено-политически феномени, предпоставка за интернациона- 
лизацията на българския книжовен език днес. Това са: а) влизането на 
България в ЕС и легитимирането на европейските ценности в управле- 
нието и обществения живот на страната; 6) протичащото съсредоточа- 
ване в столицата на клонове на високотехнологични чужди компании 
основно в ИТ сектора ив сферата на финансовите услуги (в които често 
работен език, наред с българския, е и английският); в) концентрацията 
на националната академична общност в столицата и активното й учас- 
тие в Болонския процес. 

Всички тези процеси са прояви на глобализацията в българския 
обществено-политически живот от последните 15 години. Те водят до 
качествена промяна в работната среда на държавната администрация, 
високотехнологичния бизнес и академичната общност. Заетите в тези 
обществени сфери са основно от София. Тъкмо тези столичани са потре- 
бители и автори на текстове в стиловете, които обслужват изброените 
обществени сфери. Регистрите (официално-делови, научен и медиен) са 
подложени на интернационализацията в най-висока степен - основно 
В областта на терминологията, типична за всеки един от тях. 

Всичко това допринася за утвърждаване в най-висока степен сред 
столичани на представата за умерена и силна податливост на днешния 
книжовен български език на чужди влияния и обяснява противопос- 
тавянето на оценките за податливост/неподатливост по оста столица - 
провинция, а не град - село, каквато беше първата ни хипотеза. 

Оценки за три степени на 
неподатливост : податливост (в проценти) според 


местоживеенето 
60 54,6 
48,7 491 
50 46,3 43,4 43,3 
38,6 
40 37,6 
30 
20 15,2 13,3 13,5 
0 ЗЕ 
София Областен град Необластен град Село 


| Е Неподатлив и Умерено податлив а Силно податлив | 





Графика 4. Оценки за степените на ненодатливост : податливост на българския 
език на влияния от други езици според признака фактор местоживеене 


Средните оценки за неподатливост : податливост на българския 
език на влияния от други езици, дадени от респондентите от четирите 
типа населени места (вж. Граф. 5.), не променят картината. Оценките 
отново се противопоставят по оста столица : провинция, а не град: село. 
Причините за това са същите - устремното навлизане на интернациона- 
лизми от английски език в стиловете, обслужващи обществените сфери, 
в които най-много заети има от столицата. 


7,4 

София Град областен Град Село 
център 


Графика 5. Средни оценки за степента на податливост на българския език на 
влияния от други езици в 4 типа населени места 

На второ място по чувствителност към податливостта на българския 
език на чуждоезикови влияния са респондентите от селата. Това според 
нас идва от факта, че в селата всяко проникване на чужда лексика - най- 
вече чрез медиите - е силно контрастно, когнитивно салиентно” на фона 
на всекидневната комуникация. Средните оценки според типа населено 
място още веднъж доказват, че се оформят две групи - живеещи в столи- 
цата срещу живеещи в провинцията. Макар че във всички групи водещи 
са оценките за умерена податливост, интензитетът им поставя граница 
не между града и селото, а между столицата и провинцията. 

В обобщение на анализа ни дотук за представеността на нагласите 
желание за участие и езикова лоялност във връзка с оценките за подат- 
ливостта на днешния български книжовен език на чужди влияния при 
демографския фактор тип населено място можем да заявим следното. 

Макар и двете нагласи да са добре изразени сред анкетираните като 
цяло, нагласата желание за участие днес взема превес над нагласата 
езикова лоялност. 

Наблюдаваното противопоставяне столица - провинция се изразява 
в различната интензивност на застъпването на двете нагласи. 

Сред столичани тази интензивност е значително по-висока. За нас 
тя е следствие от различния темп на протичане на процесите на глоба- 
лизация у нас, който оформя противопоставянето силно глобализираща 
се столица - слабо глобализираща се провинция. 


Анализ на чувствителността на анкетираните 
спрямо чуждиците в българския книжовен език 


Втората ни хипотеза е, че новите интернационализми ще намират по-до- 
бър прием сред жителите на градовете. Основанието ни за това е различната 
възрастова структура на населението в градовете и селата. Смятаме, че по-ви- 
соката средна възраст на жителите в селата води до по-ниската интензивност 





5 Когнитивната салиентност (заПепсе; други терминологични съответствия - изпък- 
налост, очебийност, яркост, откроеност, изтъкнатост) представлява изпъкване, 
открояване на даден елемент, който контрастира на общия фон. Той се оказва когни- 
тивно изпъкващ, когато се отличава с ниска степен на условна вероятност да се яви 
напр. в общуването. Поради това е неочакван, привличащ вниманието, изненадващ. 
Вж. повече на БИр://рзусро!ору.гезеагсппе!-сот/воса!-рзуспоову/зоста!-совп 1оп/заПепсе/ 
(ХаПепсе, 2016), а за социолингвистичната салиентност вж. Касг, 2013,а в българската 
социолингвистика Апостолова, 2016. 

на процесите на глобализация в тези населени места. Предполагаме още, че 
жителите им доста по-рядко общуват стекстове от стиловете, в които интер- 
национализацията е най-ясно изразена. Това пък значи, че новите чужди думи 
по-рядко присъстват в ситуации на писмено общуване на хората в селата, 
което прави новите интернационализми силно контрастни за тях. 

Ще проверим хипотезата ни чрез анализа на въпроса в анкетата за 
оценката на ролята на чуждиците във връзка с развитието на българ- 
ския език. Ето самия въпрос според реда (номера) и формулировката 
мув анкетната карта: 


22.1. Кое от следните твърдения е по-близо до Вашето мнение: 

1 Навлизането на чуждици в писмения език е естествен процес, който не 
пречи на развитието на българския език. 

2. Трябва да се сведе до минимум употребата на чуждици при писане, защото 
това вреди на развитието на българския език. 


Целта ни е да проучим в каква степен са изразени пуристичните 
настроения сред българите в контекста на глобализацията. Избралите 
Отговор 1 ще наречем условно глобалисти. Избралите пък Отговор 2 
ще наречем условно пуристи. 

Граф. 6 показва, че 6490 от респондентите имат негативно отношение 
към чуждиците и споделят като цяло повече пуристични настроения. 
Това говори за ясно изразена представеност на езиковата нагласа гордост 
в нейния колективен (общностен) аспект. В основата й е представата, че 
книжовният език е пълноценен и напълно равностоен на други по-раз- 
пространени и по-престижни езици, доколкото е „способен да изразява 
всичко и да се използва за всички културно значими цели“ (Сагуш, 1993, 
с. 50). Нагласата гордост е индикатор на престижната символна функция 
на книжовния език. Силната й представеност по отношение на чуждиците 
в българското общество днес несъмнено има своите исторически корени. 
Те са свързани най-вече с добре известния в обществото факт, че ново- 
българският книжовен език през Възраждането се формира в условията 
на чуждо политическо господство, превръщайки се в онази ос, около 
която българите през 19. в. се консолидират в модерна общност. Общност, 
горда с това: че е наследник на най-стария книжовен славянски език; че 
е способна да организира и финансира свои светски училища на свой 
език, че създава свои медии, издигнали просветеността и политическата 
свобода (второто - най-вече в емигрантския печат) като първостепенни 
задачи в българския обществен проект през Възраждането. 

Нагласата гордост в ретроспективен план се възпроизвежда в обществото 
и чрез обучението по български език, което определено възпитава повече 
пуристи, поддържайки в учебните програми темата за заемки и чуждици - 
разграничение повече със символен, отколкото с инструментален характер. 

За онези 3690, избрали твърдението, че навлизането на чуждици в писме- 
ния език е естествен процес, който не пречи на развитието на българския 
език, може да се каже, че споделят преди всичко езиковата нагласа желание 
за участие. Не би трябвало обаче автоматично да заключим, че тази част 
от днешните българи са чужди на нагласата гордост. Мнението им, че 
чуждиците не влизат в конфликт с развоя на книжовния език, може да се 
тълкува по следния начин. В представите на тези анкетирани днешният 
български книжовен език е развит във висока степен - т.е. стабилен в струк- 
турно отношение и притежаващ богата мрежа от функционалности. Тези 
българи смятат днешната лексикална система за способна да се разширява 
и разслоява и да бъде своего рода „индекс за високата степен на гъвкава 
стабилност на книжовната норма, за да може езикът да се приспособява 
към промените от културно естество в езиковата общност“ (Сагуш, 1993, 
с.43). Тъкмо затова според нас те не смятат, че навлизащите интензивно 
днес интернационализми в езика ни влияят деструктивно върху развоя му 
и имат толерантно отношение към тях. Това еи причината, поради която 
нагласата желание за участие е доминираща при тях. 





и 1. Навлизането на 
чуждици в писмения 
език е естествен 
процес, който не 
пречи на развитието 
на българския език. 


#2. Трябва да се сведе 
до минимум 
употребата на 
чуждици при писане, 
защото това вреди на 
развитието на 
българския език. 











Графика 6. Дялово разпределение на избралите двете мнения за ролята на 
чуждиците в развоя на българския език 

Анализ на чувствителността на анкетираните 
спрямо чуждиците в българския книжовен език 
според признака местоживеене 


И така, втората ни хипотеза, издигната в тази работа е, че в селата ще 
бъде по-често избирано второто (негативното) твърдение поради факта, 
че чуждиците са по-нетипични за общуването там, а и защото появата 
им поражда силна степен на салиентност, а оттам и на неодобрение. 
Като причини за подобно предположение отново ще изтъкнем по-висо- 
ката средна възраст на хората в селата. Тя означава, че по правило тези 
респонденти са с по-ниска или никаква активност на пазара на труда - 
особено във високотехнологичните му форми. 

При хи-квадрат анализа обаче не беше установена връзка между 
избора на едно от двете твърдения за чуждиците и фактора местоживе- 
ене. Но това пък не означава, че при анализите на резултатите не може 
да бъдат открити някои зависимости. 

От данните на Граф. 7 личи, че с намаляване на големината на насе- 
леното място има известно увеличаване на негативните оценки спрямо 
чуждиците. Разликите са малки, но известна тенденция съществува. И тя 
е обяснима от социолингвистична гледна точка - с намаляване на голе- 
мината на населеното място има извество намаляване на наситеността 
на общуването с писмени текстове най-вече от деловия и научния стил, 
в които най-често функционират чуждиците. Тази по-ниска наситеност 
с чуждици в общуването на по-възрастното население, съсредоточено 
основно в селата, прави всяка чуждица силно контрастна, неразбираема. 
Затова и хората от по-малките населени места смятат, че употребата на 
чуждици трябва да бъде сведена до минимум. 

Отговорите на анкетираните са основание частично да бъде потвър- 
дена втората ни хипотеза - в селата най-рядко се приема виждането, че 
навлизането на чуждици в писмения български езике естествен процес, 
който не пречи на развитието на езика ни. В същото време обаче не се 
наблюдава рязка граница между оценките на живеещите в градовете 
ив селата, а плавно увеличаване на негативните оценки към чуждиците 
в посока от по-големи към по-малки населени места. 

Местоживеенето като независима променлива с равнища столица, 
областен град, необластен град, село няма статистически значима връзка 
с оценките за чуждиците в писмения език. Според хи-квадрат анализа 

42. Трябва да се сведе до минимум употребата на чуждици при писане, 
защото това вреди на развитието на българския език. 

в. Навлизането на чуждици в писмения език е естествен процес, който не 
пречи на развитието на българския език. 








Графика 7. Дялово разпределение на двете твърдения за чуждиците според 
фактора местоживеене 


най-силна е връзката с възрастта - р + 0,00, К - 0,175, т.е. средна по сила. 
За настоящата работа този фактор е значим, тъй като устойчивият про- 
цес на урбанизация В България е довел и до повишаване на възрастта на 
жителите в селата в съпоставка с градовете. Наблюденията ни показват, 
че с нарастването на възрастта на респондентите намалява процентът 
на либерално настроените към чуждиците. 

Данните на Граф. 8 дават основание да се каже, че условно определе- 
ните от нас като пуристи преобладават тъкмо сред анкетираните над 59 г. 
(74,400 от тях). Новото е непознато и създава несигурност, липсва подхо- 
дящ контекст за активното му усвояване от тези респонденти, тъй като 
те не участват активно на пазара на труда. 

Поколенията след тях образуват почти компактна група на оценките, 
което показва относително по-либерално отношение към навлизането 
на чуждици в писмения език. Това са активните на днешния български 
трудов пазар, който придобива все по-отчетливо характеристиките на 
глобален. Тъкмо за тези българи бихме могли да предполагаме, че пис- 

меното им общуване се характеризира със засилена употреба на интер- 
национална лексика. 

Анализът на отношението на днешните българи към навлизащите 
в езика чуждици дава основание за следните обобщения. 

Спрямо интернационализмите в българското общество като цяло 
се конкурират две езикови нагласи: гордост и желание за участие, като 
първата е отчетливо доминираща над втората. Това говори за ясно изра- 
зения престиж на днешния български книжовен език като елемент от 
символната му функция. 

Що се отнася до разпределението на изследваните две езикови нагласи 
спрямо чуждиците при демографския признак тип населено място на 
анкетираните, личи плавно нарастване на дела на споделящите нагласата 
желание за участие с посока от село към столица. Най-силно изразена 
е тази нагласа сред жителите на столицата поради характеристиките й 
на най-интензивно глобализиращ се град, привличащ основно млади 
добре квалифицирани хора, конкурентни на пазара на труда. Товаеи 
причината да наблюдаваме сходно разпределение на двете нагласи в гру- 
пата на най-младите (18 - 29 г.) с неголям превес на нагласата гордост. 

"2. Трябва да се сведе до минимум употребата на чуждици при писане, 
защото това вреди на развитието на българския език. 


и 1. Навлизането на чуждици в писмения език е естествен процес, който не 
пречи на развитието на българския език. 











Графика 8. Дялово разпределение на двете твърдения за чуждиците според 
фактора възраст 

Обобщения 


Чрез анализ на данните от национално представително изследване на 
езиковите нагласи към писмения книжовен български език, проведено 
през 2017 г., изследвахме мненията на днешните българи към процесите 
на интернационализация в книжовния български език по признака тип 
населено място на респондентите, за да отговорим на въпроса размиват 
ли се границите на езиковите нагласи в града и селото. 

С тази цел проверихме две хипотези за езиковите нагласи. Свързахме 
хипотезите ни, от една страна, с процесите на урбанизация и глобали- 
зация, а от друга - със засилената интернационализация в рамките на 
езика. Потърсихме отговор на въпроса има ли връзка между оценките 
на анкетираните по линията свое - чуждо в езика с противопоставянето 
им по местоживеене град - село. 

Във връзка с това анализирахме отговорите на два въпроса от соци- 
ологическата анкета, отнасящи се до оценките за: а) степента на прони- 
цаемост на днешния български книжовен език към чужди влияния; 6) 
ролята на новата интернационална лексика в езика. 

Първата ни хипотеза беше, че жителите на селата у нас ще смятат 
българския език за по-проницаем за чуждоезикови влияния. Потър- 
сихме причината за мобилизирането на нагласата езикова лоялност 
утази категория хора в предположението, че новите чужди думи, с които 
най-често се асоциира влиянието на други езици, ще са по-контрастни, 
изпъкващи (салиентни) за селското население, тъй като текстовете, 
в които най-често присъства новата заета лексика, са нетипични за 
общуването на тези респонденти. Базирахме очакването си на данните 
за демографската структура на селското население, характеризираща 
се с висока степен на застаряване, а оттам и с пасивност на пазара на 
труда. 

Анализът на данните обаче опроверга тази хипотеза. И при четирите 
групи анкетирани според признака местоживеене - столичани, жители 
на областните и на необластните градове и на селата, превес имат оцен- 
ките за умерена проницаемост на българския език на чуждоезикови 
въздействия, но добре изразени са и оценките за силна проницаемост. 
Това говори, че нагласите желание за участие и езикова лоялност са 
балансирани в обществото и взаимно се подкрепят. 

Ясно обаче се очерта опозиция по степента на интензивност на двете 
езикови нагласи по линията столица - провинция, а не град - село. В сто- 
лицата София интензивността на езиковите нагласи желание за участие 
и лоялност е доста по-ясно изразена в сравнение с останалите населени 
места. Явно в случая значение има не салиентността (изпъкналостта, 
контрастността на появата на чужди думи), а впечатлението за насите- 
ност на езика с нови чужди думи. То се формира у столичани поради 
факта, че София е ускорено глобализиращ се център в противовес на 
останалите населени места в България. 

Втората хипотеза - че жителите на селата ще са с по-отчетливо изра- 
зени негативни оценки за чуждиците в писмените текстове, ОтТКоОлкото 
жителите на градовете, се потвърди, но само отчасти. В групата на рес- 
пондентите от селата преобладават оценките, че чуждиците в книжовния 
език трябва да бъдат сведени до минимум, защото навлизането им в езика 
ни пречи на неговото развитие. Но в същото време различията с живее- 
щите в столицата, в областните и необластните градове не са значителни. 
С нарастването на големината на населеното място се наблюдава плавно 
намаляване на негативните оценки за чуждиците. 

Противоположните оценки, говорещи за по-либерално отноше- 
ние към новите чужди думи, макар и да не са доминантни в днешната 
българска езикова общност, също са ясно изразени. Това означава, че 
глобализацията отчетливо мобилизира две от езиковите нагласи - гор- 
дост и желание за участие. Нагласата гордост е свързана с отрицанието 
на навлизащите нови чужди думи), а нагласата желание за участие се 
демонстрира с по-либерално отношение към интернационализмите. 
И двете посочени нагласи не се влияят особено от типа населено място. 
Т.е. глобализацията, а не урбанизацията е процесът, който едоминиращ 
в обществото. А това означава, че процесите на засилена интернацио- 
нализация в книжовния език не водят до оформяне на ясни граници 
между езиковите нагласи в града и селото у нас. 

Сту тапа) огашсе пцедгу роз(амапи )егуКоуупи 
му пезсе 1 па у51? 


МУ апукше рггедз бампопо апаПге дапусй игузКапусй па родзауле гергегешагумтпусв 
музКа! Кгари Бадай розбам )егуКомгусй Вщрагди мефйтие гури одефеша гевропдешоуг. Вадаша 
Фогусгу ту оршй гезропдеш ду па |еша! ргосездуг пи егпас)опаПгасл мърсгезпус )егуКоуг. Ха 
музверте гайю2опо, 2е па 051п1аз(о-мдез угузгар! зргаесгповс педгу розбамапи егуКоугупо. АпаПтга 
роКагайа, 2е Гур озадисг уа ше оддтла е уг зро59дЬ згсгевдшу па розгаугу егуКоууе: Да Кзгла!- 
гоуаша 91е омусВ розам Кисгоугуш ргосезеш оБесште ез! ргосез г1оБаПгасй, а ше шЬаштасй. 


ЗТома Шисгоуе: )егуК Шегас(1, розгамгу )егуКолуе, аксе зушЬоПсгпе 


Аге Ше Воппдапезв Вебуееп Гаприаре АН идез 
т Тоуп апд УШаге Пе!е:ед? 


Ше рарег ргезеп!з ап апа!уз15 оЕдага оп а пацопаПу гергезешайуе зигуеу оЕ Ше |ап- 
виаре айиидез о Вшрапапв герагф ше Шеп орш10п5 оп Ше ргосеззез оПаприаве иегпа- 
ПопаПгаПоп ассогфше Го Ше гевропдеп! 5 зе Шешеп! гуре. Пе аззипрйопз аге Ша Шеге 
м Ш Бе оррозй оп Беглееп |априаре ай пдез а1опе Ше сиу-уШаре ах15. Ше апа!у515 зПоуу/5 
Ша априаре ай идез аге по рагисшапу шЯиепсед Бу Ше гуре оЕзейетеп!: гоБаПгаНоп, 
по! шЬаштгаЦоп, 15 Ше сгиса| ргосезв ш е югтайоп оПаприаре ай идез 1одау. 


Кеуутгогдв: Шегагу 1априаге, |априаре ай идев, зушЬоПс псЦопз 

рзуспоювда )егукКа. 

